《九锁山十咏》
唐代·王易简

岚阴四围合，涧水数折流。
试手翻碧海，卷雨来青虬。
静躁为人役，蓄泄同神谋。
长歌亭上诗，飞仙不可留。
倚栏天风寒，问信骑鲸游。

作者简介：王易简（生卒年不详）字理得，号可竹，山阴（今浙江绍兴）人。宋末登进士第，除瑞安主簿，不赴。入元，隐居不仕。易简笃于议论，多所著述，有《山中观史吟》。《乐府补题》有其咏物词四首，《绝妙好词》卷六载其词三首。